ที่พักอยู่ไกล้ร้านมาก แต่...ไม่มีเวลามาลองนั้งเลย เล็งเอาไว้นานแล้วตั้งแต่ยังไม่ได้เล่นวงใน วันนี้ว่างก็เลยมาลองนั้งซักหน่อย

บรรยากาศร้าน : เป็นร้านเล็กๆ ในร้านมีโต๊ะให้นั้งไม่มากนัก วันนี้คนมาเยอะเหมือนกัน เต็มทุกโต๊ะเลย ในร้านสวยมาก หรูหรา วินเทจหน่อยๆ แต่เสียดายไม่ได้นั้งโต๊ะริมหน้าต่าง จะได้ดูวิวนอกร้านได้

อาหาร : มีทั้งอาหารคาวและของหวาน แต่วันนี้ตั้งใจจะมาลองชิมกาแฟและของหวาน
เมนูที่สั่งมาก็มี
1.คาปูชิโนเย็น ก็โอเค ผมให้ 3/5 ละกัน คือ ยังสู้กาแฟยี่ห้อดังๆไม่ได้ ขมนำ หวานนิดๆ นิดเดียวจิงๆ มันนิดๆ (ซึ่ง ผมชอบมันๆหน่อยสำหรับกาแฟชนิดนี้) แต่กินหมดแล้ว ไม่รู้สึกเปลี้ยวปาก 
2.ชาทับทิมเย็น แก้วนี้ของแฟน ผมขอไม่ให้คะแนน แต่จากที่ลองชิมแล้ว คือกินกับของหวาน แก้เลี่ยนได้ดีไม่น้อยเลยทีเดียว หวานนิด เปลี้ยวหน้อย กลิ่นทับทิมไม่แรงจนกินแล้วรู้สึกว่าเป็นน้ำผลไม้ แต่มีกลิ่นนวลๆ หอมดีครับ
3.เครปเค้กชาไทย อันนี้อร่อย ผมให้4/5 เลยละกัน ใครที่ไม่ชอบเค้กหวาน เป็นคอชา กาแฟ ผมว่าต้องชอบแน่นอน หวานนิดๆ กลิ่นชาก็ไม่แรงนัก แต่...ผมว่าแป้งยังหนาไปนิดนึง กินแล้วยังไม่นุ่มซักเท่าไหร่  ราคาแอบแพงกว่าชาวบ้านเค้านิดหน่อย แต่โดยรวมแล้ว คุ้มครับ
4.วาฟเฟิลไอศครีม จานนี้ผมให้ 3/5 ละกันคระบ ไม่ค่อยโดดเด่นเท่าไหร่ เนื้อวาฟเฟิลนุ่มนิดๆ ขอบกรอบนิดหน่อย แต่ไม่ค่อยหอมซักเท่าไหร่ ไอศครีมช็อคโกแลตชิพก็ธรรมดาครับ ราคาแรงอยู่เหมือนกันเมื่อเทียบกับปริมาณ

ราคารวมทั้งหมดก็350บาทครับ โดยรวมแล้วให้4ดาวครับ....
 